**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 31.08.2022, ora 08.00 – 01.09.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 01.09.2022, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 31.08.2022, la ora 11:30, avertizarea hidrologică nr. 58, valabilă în intervalul 31.08.2022, ora 12:00-01.09.2022, ora 16:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE, astfel:**

**-COD GALBEN- depăşiri ale COTELOR DE ATENŢIE în intervalul 31.08.2022, ora 12:00 – 01.09.2022, ora 16:00** pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior **(judeţul Maramureş)**, Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)**, Someşul Mic – bazin superior şi afluenţi bazin mijlociu şi inferior **(judeţele: Bihor şi Cluj)**, Crişul Repede – bazin amonte S.H. Ciucea şi afluenţii aferenţi sectorului aval S.H. Ciucea – amonte S.H. Vadu Crişului **(judeţele: Cluj şi Bihor)**, Crişul Negru – bazin amonte S.H. Beiuş **(judeţul Bihor)**, Crişul Alb – bazin amonte S.H. Gurahonţ **(judeţele: Hunedoara şi Arad)**, Mureş – bazin amonte S.H. Glodeni şi afluenţii aferenţi sectorului aval S.H. Glodeni **(judeţele: Harghita, Mureş, Bistriţa Năsăud, Alba, Cluj, Braşov, Sibiu, Hunedoara şi Arad)**, Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Chizătău **(judeţele: Timiş şi Arad)**, Timiş – bazin amonte S.H. Lugoj şi afluenţii aferenţi sectorului aval S.H. Lugoj, Bârzava – bazin amonte S.H. Moniom şi afluenţii aferenţi sectorului aval S.H. Moniom – amonte S.H. Gătaia **(judeţele: Caraş Severin şi Timiş)**, Caraş – bazin superior şi afluenţi bazin mijlociu şi inferior, Nera – bazin superior şi afluenţi bazin mijlociu şi inferior **(judeţul Caraş Severin)**, Cerna – bazin superior şi afluenţi bazin mijlociu şi inferior **(judeţele: Gorj şi Caraş Severin)**, Dunăre – afluenţii mici aferenţi sectorului amonte confluenţă cu râul Desnăţui **(judeţele: Mehedinţi, Caraş Severin şi Dolj)**, Desnăţui **(judeţele: Mehedinţi şi Dolj)**, Jiu – bazin amonte S.H. Podari **(judeţele: Hunedoara, Gorj, Mehedinţi şi Dolj)**, Olt – bazin amonte S.H. Micfalău şi afluenţii aferenţi sectorului aval S.H. Micfalău **(judeţele: Harghita, Covasna, Braşov, Sibiu, Vâlcea, Argeş, Gorj, Dolj şi Olt)**, Vedea – bazin superior şi afluenţi bazin mijlociu şi inferior **(judeţele: Argeş, Olt şi Teleorman)**, Argeş – bazin superior şi afluenţi bazin mijlociu şi inferior **(judeţele: Argeş, Dâmboviţa, Giurgiu, Teleorman şi Ilfov)**, Ialomiţa – bazin amonte S.H. Pucioasa şi afluenţii aferenţi sectorului aval S.H. Pucioasa – amonte S.H. Siliştea Snagovului **(judeţele: Dâmboviţa, Prahova şi Ilfov)**, Prahova – bazin superior şi afluenţi bazin mijlociu şi inferior **(judeţele: Prahova şi Ialomiţa)**, Suceava – bazin superior şi afluenţi bazin mijlociu şi inferior **(judeţul Suceava)**, Moldova – bazin superior şi afluenţi bazin mijlociu şi inferior **(judeţele: Suceava şi Neamţ)**, Bistriţa – bazin superior şi afluenţi bazin mijlociu şi inferior **(judeţele: Suceava, Neamţ, Harghita şi Bacău)**, Trotuş – bazin superior şi afluenţi bazin mijlociu şi inferior **(judeţele: Harghita, Bacău, Neamţ, Covasna şi Vrancea)**, Putna – bazin superior şi afluenţi bazin mijlociu şi inferior **(judeţul Vrancea)**, Râmnicu Sărat – bazin superior şi afluenţi bazin mijlociu şi inferior **(judeţele: Vrancea şi Buzău)**,Buzău – bazin amonte S.H. Nehoiu şi afluenţii aferenţi sectorului aval S.H. Nehoiu – amonte S.H. Baniţa **(judeţele: Braşov, Covasna, Buzău şi Prahova)**, râurile mici din Dobrogea **(judeţele: Constanţa şi Tulcea)**.

**-COD PORTOCALIU- depăşiri ale COTELOR DE INUNDAŢIE în intervalul 31.08.2022, ora 16:00 – 01.09.2022, ora 16:00** pe râurile din bazinele hidrografice: Jiu – afluenţii aferenţi sectorului aval S.H. Sadu – amonte S.H. Rovinari **(judeţul Gorj)**, Gilort – bazin superior şi afluenţi bazin mijlociu şi inferior **(judeţul Gorj)**, Olt – afluenţii aferenţi sectorului aval S.H. Sfântu Gheorghe – amonte Ac. Ioneşti **(judeţele: Covasna, Braşov, Harghita, Sibiu, Vâlcea şi Argeş)**, Olteţ – bazin superior **(judeţele: Vâlcea şi Gorj)**, Argeş – bazin superior, Dâmboviţa – bazin superior **(judeţele: Argeş şi Dâmboviţa)**, Ialomiţa – bazin amonte S.H. Pucioasa **(judeţul Dâmboviţa)**, Cricovul Dulce **(judeţele: Dâmboviţa şi Prahova)**, Prahova – bazin superior, Teleajen **(judeţul Prahova)**, Putna – bazin amonte S.H. Colacu **(judeţul Vrancea)**.

**Avertizarea Hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte severe de inundaţii locale, care se pot produce cu probabilitate mai mare ȋn intervalul 01.09.2022 ora 06:00 – 01.09.2022 ora 16:00 pe unele râuri mici din judeţele: Covasna, Braşov, Vâlcea, Argeş, Dâmboviţa şi Prahova.**

Această avertizarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

***-ALBA, ARAD, ARGEŞ, BACĂU, BIHOR, BISTRIŢA-NĂSĂUD, BRAŞOV, BUZĂU, CARAŞ-SEVERIN, CLUJ, CONSTANŢA, COVASNA, DÂMBOVIŢA, DOLJ, GIURGIU, GORJ, HARGHITA, HUNEDOARA, IALOMIŢA, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SIBIU, SUCEAVA, TELEORMAN, TIMIŞ, TULCEA, VÂLCEA şi VRANCEA*** *(33 de prefecturi)* ***– COD GALBEN;***

***-ARGEŞ, BRAŞOV, COVASNA, DÂMBOVIŢA, GORJ, HARGHITA, PRAHOVA, SIBIU, VÂLCEA şi******VRANCEA*** *(10 prefecturi)* ***– COD PORTOCALIU.***

**Debitele au fost în general în creştere** ca urmare a precipitațiilor prognozate şi propagării exceptând râurile din bazinele: Crasna, Barcău, Crişul Repede, Vedea, Argeş, Ialomița, Bârlad, Prut, cursul Siretului, cursul inferior al Oltului şi cele din Dobrogea, unde vor fi în general staționare.

S-au produs scurgeri importante pe versanţi, torenţi, pâraie, cu formare de viituri rapide și efecte izolate de inundaţii locale, cu creşteri mai importante de niveluri şi debite, cu atingerea și depășirea **COTELOR DE ATENȚIE** pe unele râuri mici din sud-estul țării datorită precipitaţiilor sub formă de aversă, cu caracter torenţial, însemnate cantitativ, căzute în interval.

Debitele se situează în general la valori sub mediile multianuale lunare, cu coeficienţi moduli cuprinşi între 30-80% din normalele lunare, mai mari (în jurul şi peste normalele lunare) pe cursul superior al Bistriţei şi pe unii afluenţi ai Buzăului, mai mici (sub 30% din mediile multianuale lunare) pe râurile din bazinele hidrografice: Tur, Lăpuş, Barcău, Bârzava, Caraş, Cerna, Tazlău, Bârlad, Jijia, în bazinul superior şi mijlociu al Timişului, pe cursul superior al Siretului, cursul inferior al Moldovei și pe râurile din bazinele Bârladului și Jijiei.

În interval au fost emise două **avertizări hidrologice** pentru fenomene imediate și o **atenționare hidrologică** pentru fenomene imediate.

**Debitele vor fi în general în creștere** ca urmare a precipitațiilor în curs, celor prognozate și propagării, exceptând râurile din bazinele hidrografice: Crasna, Barcău, Vedea, Bârlad şi Prut, unde vor fi staționare.

Sunt posibile scurgeri pe versanţi, torenţi şi pâraie, viituri rapide cu posibile efecte de inundaţii locale şi creşteri mai importante de debite şi niveluri cu atingerea și depășirea **COTELOR DE APĂRARE** pe unele râuri mici din zonele de deal și munte, datorită precipitaţiilor sub formă de aversă şi cu caracter torenţial, însemnate cantativ, prognozate.

**DUNĂRE**

**Debitul la intrarea în ţară** (secţiunea Baziaş) în intervalul 31.08-01.09.2022 **a fost** **în scădere, având valoarea de 2350 m3/s**, sub media multianuală a lunii **august (4300 m3/s) şi a lunii septembrie (3800 m3/s).**

În aval de Porţile de Fier debitele au fost în scădere pe sectorul Gruia-Bechet, în creștere pe sectorul Corabia-Galați și relativ staționare pe sectorul Isaccea-Tulcea

**Debitul la intrarea în ţară** (secţiunea Baziaş) **va fi** **în scădere uşoară (2300 m3/s).**

În aval de Porțile de Fier debitele vor fi în scădere pe sectorul Gruia-Corabia și în creştere pe sectorul Turnu Măgurele-Tulcea.

**2.** **Situaţia meteorologică în intervalul 31.08.2022, ora 08.00 –01.09.2022, ora 06.00**

**Administraţia Naţională de Meteorologie (A.N.M.) a emis în data de 31.08.2022, la ora 10:00, avertizarea meteorologică nr.110:**

**-COD GALBEN de instabilitate atmosferică temporar accentuată în intervalul 31.08.2022, ora 10:00-01.09.2022, ora 10:00:** „în cea mai mare parte a țării vor fi perioade cu instabilitate atmosferică ce se va manifesta prin averse torențiale, descărcări electrice și intensificări ale vântului. În intervale scurte de timp cantitățile de apă vor depăși 25...40 l/mp, iar pe alocuri vor fi vijelii și grindină.”

**-COD PORTOCALIU de instabilitate atmosferică accentuată și ploi abundente în intervalul 31.08.2022, ora 12:00-01.09.2022, ora 10:00:** ,,în cea mai mare parte a zonei montane și a Transilvaniei, în nordul Olteniei și al Munteniei, precum și în sudul Banatului vor fi perioade cu averse torențiale, iar în intervale scurte de timp sau prin acumulare se vor înregistra cantități de apă de 40...60 l/mp și pe arii restrânse de peste 70...80 l/mp. Acestea vor fi asociate și cu descărcări electrice, intensificări ale vântului și pe alocuri vijelii și grindină.”

Această avertizare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către prefecturile judeţelor:*

***-ARAD, BACĂU, BIHOR, BISTRIŢA-NĂSĂUD, BRĂILA, CĂLĂRAŞI, CLUJ, CONSTANŢA, DOLJ, GALAŢI, GIURGIU, IALOMIŢA, ILFOV, MARAMUREŞ, NEAMŢ, OLT, SUCEAVA, TELEORMAN, TIMIŞ, TULCEA, VRANCEA şi Municipiul BUCUREŞTI*** (22 de prefecturi)***-COD GALBEN;***

***-ALBA, ARGEŞ, BACĂU, BRAŞOV, BUZĂU, CARAŞ-SEVERIN, COVASNA, DÂMBOVIŢA, GORJ, HARGHITA, HUNEDOARA, MEHEDINŢI, MUREŞ, NEAMŢ, PRAHOVA, SIBIU, VÂLCEA şi VRANCEA*** (18 prefecturi)***-COD PORTOCALIU*.**

**În ţară** vremea a fost în general instabilă. Înnorările au fost mai persistente în regiunile nord-estice, unde izolat a plouat slab, dar în sud, sud-vest şi centru instabilitatea atmosferică accentuată s-a manifestat prin perioade cu dezvoltări noroase convective, averse ce au avut şi caracter torențial şi frecvente descărcări electrice; fenomenele s-au semnalat pe arii extinse în Oltenia şi local în Transilvania, Banat, Muntenia, Dobrogea, în zona montană şi în cea submontană din sud-vestul Moldovei. Aversele au fost însoţite şi de intensificări ale vântului, cu viteze mai mari, de până la 60...70 km/h, pe spaţii mici în Dobrogea, estul şi sudul Munteniei şi nordul Olteniei. Izolat au fost căderi de grindină, confirmate fiind cele din județul Mehedinţi. Cantitățile de apă au depăşit local 20...40 l/mp, iar pe arii restrânse în sud-vest s-au înregistrat peste 50...60 l/mp. Valorile termice au scăzut faţă de zilele anterioare în jumătatea de sud-vest, local chiar semnificativ, vremea fiind totuşi local călduroasă în sud-est, în sudul extrem şi pe alocuri în vest. Temperaturile maxime s-au încadrat între 20 de grade la Târgu Secuiesc şi 33 de grade la Giurgiu, Călăraşi, Olteniţa şi Hârşova, iar la ora 06 se înregistrau valori termice între 12 grade la Supuru de Jos și Târgu Lăpuș și 24 de grade la Sulina.

**Observație:** în intervalul de diagnoză au fost în vigoare 9 avertizări cod portocaliu pentru fenomene meteorologice periculoase imediate, 3 emise de către SRPV Cluj, câte 2 de către SRPV Craiova, respectiv SRPV Constanța şi câte 1 de către SRPV Timișoara şi CNPM București pentru Muntenia.

**La Bucureşti** valorile termice au fost mult mai scăzute decât în zilele anterioare, totuşi vremea a fost călduroasă, dar a devenit în general instabilă. Cerul a fost variabil, cu înnorări temporare, mai accentuate seara și noaptea, când au fost averse şi descărcări electrice. Vântul a suflat în general moderat. Temperatura maximă a fost de 30 de grade la Afumați şi Băneasa şi 31 de grade la Filaret, iar la ora 06 se înregistrau 18 grade la Filaret și Băneasa şi 19 grade la Afumați.

**3. Prognoza meteorologică în intervalul 01.09.2022, ora 08.00–02.09.2022, ora 8.00**

**În ţară** valorile termice se vor situa în general în jurul celor normale pentru început de septembrie. Pe parcursul zilei cerul va fi variabil, cu înnorări, averse, descărcări electrice și intensificări de scurtă durată ale vântului în zonele de deal și de munte și pe alocuri în rest. Seara și noaptea înnorările se vor accentua, iar aversele se vor intensifica și vor cuprinde Banatul, Oltenia, Transilvania, cea mai mare parte a Munteniei și local restul regiunilor. Aversele vor avea și caracter torențial, iar cantitățile de apă vor depăși pe alocuri 25...40 l/mp. Temperaturile maxime se vor încadra în general între 20 și 30 de grade, iar cele minime vor fi cuprinse între 10 şi 19 grade, mai ridicate pe litoral, spre 22 de grade. Izolat se va forma ceaţă.

**La Bucureşti** vremea va fi normală din punct de vedere termic. Cerul va fi temporar noros și vor fi averse, cu o probabilitate mai mare seara și noaptea. Vântul va sufla slab și moderat. Temperatura maximă se va situa în jurul valorii de 29 de grade, iar cea minimă va fi de 16...17 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**A.P.M. Timiș** informează că în data de 29.08.2022, în intervalul orar 11:40-11:55, s-a produs o poluare a aerului cu 4000 mc de gaze în zona comunei Satchinez în urma coroziunii colectorului de distribuţie gaze LTS Călacea-Sânnicolau Mare –tronson 16”, zona Parc 4 Satchinez aparţinând operatorului Expert Petroleum. **Măsuri:** s-a izolat în cel mai scurt timp posibil tronsonul de colector avariat şi au început lucrările de remediere. Suprafaţa afectată în urma reparaţiei colectorului este de 10 mp. Colectorul a fost remediat cu forţe proprii prin montare şarnieră în data de 30.08.2022, la ora 10:30.

**Agenţia Naţională pentru Protecţia Mediului** informează că din rezultatele analizelor efectuate în data de 30.08.2022 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la staţiile: B-24** (municipiul București)**, B-11** (orașul Bragadiru, jud. Ilfov)**, B-27** (orașul Voluntari, jud. Ilfov)**, B-28** (comuna Glina, jud. Ilfov)**, B-30** (comuna Mogoșoaia, jud. Ilfov)**, MS-2** (municipiul Târgu Mureș)**, CL-3** (comuna Modelu)**, TL-3** (orașul Isaccea)**.**

1. **În domeniul solului şi vegetaţiei**

**Garda Forestieră Suceava** informează că în intervalul 24-25.08.2022, pe raza Ocolului Silvic Broșteni, UP IX Cotârgași, jud. Suceava, s-au produs doborâturi de vânt pe o suprafață de 3 ha, volumul de masă lemnoasă doborât fiind estimat la 1260 mc.

**Garda Forestieră Focșani** informează că în data de 25.08.2022, la ora 13:30, s-a produs un incendiu în zona comunei Vernești, pe raza Ocolului Silvic Privat EverGreen, jud. Buzău. Acesta a afectat o suprafaţă de 0,07 ha de litieră și vegetaţie ierboasă și a fost stins în aceeași zi, la ora 19:00, de către personalul silvic, pompieri (militari și civili), poliţiști și cetăţeni.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția Comunicare**